ธปท.กดปุ่ม 5 ธนาคารลุยคิวอาร์โค้ด
กสิกรไทยไสช้างศึกพร้อมรบ เคทีซียึดหัวหาด 4 พื้นที่นำร่อง,นางฤชุกร สิริโยธิน รองผู้ว่าการด้านเสถียรภาพสถาบันการเงิน ธนาคารแห่งประเทศไทย (ธปท.) เปิดเผยว่าธปท.ได้อนุมัติให้ธนาคาร 5 แห่ง เปิดให้บริการชำระเงินผ่านคิวอาร์โค้ด (QR Code) ผ่านสมาร์ทโฟน หลังผ่านการทดสอบด้านการบริหารความเสี่ยง ฯลฯ จากศูนย์ทดสอบและพัฒนา นวัตกรรมที่นำเทคโนโลยีใหม่ มาสนับสนุนการให้บริการทางการเงิน (Regulatory Sandbox),นางสาวสิริธิดา พนมวัน ณ อยุธยา ผู้ช่วยผู้ว่าการธปท. กล่าวว่า ธปท.ได้อนุญาตให้สถาบันการเงินที่เข้าร่วมทดสอบโครงการดังกล่าว ที่ผ่านการทดสอบให้บริการเป็นการทั่วไป ได้ 5 ราย คือ ธนาคารกสิกรไทย จำกัด (มหาชน) ธนาคาร ไทยพาณิชย์ จำกัด (มหาชน) ธนาคารกรุงไทย จำกัด (มหาชน) ธนาคารกรุงเทพ จำกัด (มหาชน) และธนาคารออมสินโดย ได้พิจารณาความพร้อมครอบคลุมเรื่องสำคัญๆ อาทิ ระบบเทคโนโลยีสารสนเทศ การคุ้มครองผู้บริโภคและความปลอดภัย การเตรียมสาขาและระบบคอลเซ็นเตอร์ เพื่อให้สามารถให้บริการลูกค้าได้อย่างมีประสิทธิภาพ การให้บริการชำระเงินด้วยคิวอาร์โค้ด เป็นระบบที่ต่อยอดจากบริการพร้อมเพย์ ลูกค้าสามารถใช้ mobile application สแกนคิวอาร์โค้ด มาตรฐานกลางที่ร้านค้าเพื่อชำระเงินได้ทันที และเป็นระบบพื้นฐานที่ไม่ซับซ้อน คือชำระได้ในร้านอาหารร้านค้าขนาดกลางและขนาดเล็ก ตลาดสด รถแท็กซี่ มอเตอร์ไซค์รับจ้าง,นายปรีดี ดาวฉาย กรรมการผู้จัดการธนาคารกสิกรไทย จำกัด (มหาชน) กล่าวว่า ธนาคารพร้อมรุกตลาดคิวอาร์โค้ด อย่างเต็มที่ ส่วนเรื่องค่าธรรมเนียมบริการคิวอาร์โค้ดที่เรียกเก็บจากร้านค้า และเรียกเก็บระหว่างธนาคารด้วยกัน จะได้ข้อสรุปเร็วๆนี้,นายวุฒิชัย เจริญผล รองประธานเจ้าหน้าที่บริหาร-ไอที บริษัท บัตรกรุงไทย จำกัด (มหาชน) หรือเคทีซี กล่าวว่าเคทีซีพร้อมรับชำระบัตรเครดิตผ่านคิวอาร์โค้ดบนโมบายแอพพลิเคชั่น TapKTC เป็นผู้ให้บริการบัตรเครดิตรายแรกของประเทศไทย ที่ได้รับการอนุมัติเข้าร่วม Regulatory Sandbox ของธปท. โดยจะเริ่มทดลองบริการตั้งแต่วันที่ 16 พ.ย.นี้ ใน 4 พื้นที่คือ ตลาด อ.ต.ก. ตลาดลุงเพิ่ม (การบินไทย) ตลาดหัวมุมเกษตร-นวมินทร์ ร้านค้าบริเวณซอยสุขุมวิท 31 และ 33.
นางฤชุกร สิริโยธิน รองผู้ว่าการด้านเสถียรภาพสถาบันการเงิน ธนาคารแห่งประเทศไทย (ธปท.) เปิดเผยว่าธปท.ได้อนุมัติให้ธนาคาร 5 แห่ง เปิดให้บริการชำระเงินผ่านคิวอาร์โค้ด (QR Code) ผ่านสมาร์ทโฟน
ชำระเงินผ่านคิวอาร์โค้ด,QR Code,ธนาคารแห่งประเทศไทย,ฤชุกร สิริโยธิน,คิวอาร์โค้ด,ข่าวทั่วไป